Diari Oficial de la Generalitat Valenciana


Sumari del DOGV 7189, del 10-01-2014 (2013/12030)

RESOLUCIÓ de 16 de desembre de 2013, del rector de la Universitat Politècnica de València, relativa a la creació de diversos fitxers automatitzats d'aquesta administració pública, en aplicació de l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2013/12/16/(1)/dof/vci/html**

### Dades del document

Número de DOGV
:   7189

Data del DOGV
:   10-01-2014

Secció del DOGV
:   I. DISPOSICIONS GENERALS

Número del document
:   2013/12605


Data del document
:   16-12-2013

Organisme emissor
:   Universitat Politècnica de València

Tipus de document
:   Resolució

Descriptors 

:   * Universitat Politècnica de València
    * dades personals
    * base de dades
    * legislació
    * universitat

RESOLUCIÓ de 16 de desembre de 2013, del rector de la Universitat Politècnica de València, relativa a la creació de diversos fitxers automatitzats d'aquesta administració pública, en aplicació de l'article 20 de la Llei Orgànica 15/1999, de 13 de desembre, de Protecció de Dades de Caràcter Personal. [2013/12218]  
L'article 20 de la Llei Orgànica 15/1999, de 13 de desembre, de Protecció de Dades de Caràcter Personal, preveu que la creació, modificació o supressió dels fitxers de les administracions públiques només es pot fer mitjançant una disposició general publicada en el Boletín Oficial del Estado o diari oficial corresponent.  
En compliment d'aquest mandat legal, el Rectorat de la Universitat Politècnica de València resol:  
  
Primer  
Aprovar la creació del fitxer que s'esmenta en l'annex I d'aquesta disposició.  
  
Segon  
La Universitat Politècnica de València ha de prendre les mesures necessàries d'índole tècnica i organitzativa per a garantir la seguretat de les dades de caràcter personal del fitxer que s'esmenta en l'annex.  
  
Tercer  
El responsable del fitxer automatitzat indicat en l'annex ha d'adoptar les mesures necessàries per a assegurar que les dades de caràcter personal s'utilitzen exclusivament per a les finalitats que en justificaren la creació.  
  
Quart  
Els afectats pel fitxer automatitzat esmentat en l'annex poden exercir el dret d'accés, de rectificació i de cancel·lació de les dades davant de l'òrgan competent i de la manera establida reglamentàriament, en els casos previstos en la legislació vigent.  
  
Cinquè  
En els casos que es preveuen comunicacions de dades, la Universitat Politècnica de València adverteix els cessionaris de dades de caràcter personal de l'obligació d'utilitzar-les exclusivament per a la finalitat de cessió.  
  
Sisè  
Aquesta resolució entra en vigor l'endemà de la publicació en el Diari Oficial de la Comunitat Valenciana.  
  
València, 16 de desembre de 2013.- El rector: Francisco José Mora Mas.  
  
ANNEX I  
  
Fitxer: Fitxer Cita Prèvia ETSII  
Finalitat i usos previstos: gestió de torns, cites prèvies i estadístiques d'aquestes per als diferents serveis de l'ETSII.  
Persones i col·lectius de què s'obtenen les dades o que estan obligats a subministrar-les: participants en les activitats de voluntariat organitzades per la Universitat Politècnica de València.  
Procediment de recollida de les dades: formularis.  
Estructura bàsica del fitxer i descripció de les dades recollides: nom, cognoms, DNI, adreça de correu electrònic.  
Sistema de tractament de les dades: automatitzat.  
Cessions de dades previstes: cap.  
Òrgans de les administracions responsables del fitxer: Universitat Politècnica de València.   
Serveis o unitats en què es poden exercir els drets d'accés, de rectificació, de cancel·lació i d'oposició: Universitat Politècnica de València.  
  
Mesures de seguretat: nivell bàsic.


Còpia Permalink ELI